હું વિદ્યાર્થી અવસ્થાથી જ સાહિત્યનો જીવ છું અને ૧૯૬૫ માં મારી પહેલી વાર્તા ‘જળસમાધિ’ ગુજરાતી મેગેઝિન ‘સવિતા’માં પ્રસિદ્ધ થઈ હતી. ત્યાર પછી કોલેજ અને અન્ય મેગેઝિનોમાં પણ કેટલીક વાર્તાઓ પ્રકાશિત થતી રહી. મેં કેટલાંક ગુજરાતી કાવ્યો ઉપરાંત હાઈકુ (જાપાનનો લઘુકાવ્ય પ્રકાર) અને નિબંધો/લેખો પણ લખ્યા છે, જે અત્યાર સુધી અપ્રસિદ્ધ જ રહ્યા છે. આજ સુધી મારા કૌટુંબિક ધંધાવ્યવસાયોમાં વ્યસ્ત રહેવાના કારણે હું જીવનભરનાં મારાં લખાણોને એકાદ પુસ્તક રૂપે પણ પ્રસિદ્ધ કરી શક્યો નથી.